Líber Democratic Partise de Germania

Li Líber Democratic Partise de Germania (in german Freie Demokratische Partei, acurtat FDP) es un liberal-democratic political partise in Germania in li tradition del political liberalisme.

 Fundation: 12-im de decembre 1948
 Sede dil partise: Berlin
 Presidente: Christian Dürr (desde li 16-im de may 2025) 
 General-secretario: Marco Buschmann
 Vice-presidentes: Wolfgang Kubicki, Svenja Hahn, Henning Höne
 Membritá: 68.170 (januar 2025)
 Reprensentantes in li national parlament: 0
 Representantes in li parlamentes del países federal: 66
 Representantes in li Europan Parlament: 5
 International organisationes: Alliantie del Liberales e Democrates por Europa

Historie
Li Líber Democratic Partise de Germania esset fundat in li annu 1948. Inter li annus 2021 e 2024 li partise forma li guvernament juntmen con li radical-ecologic partise Alliantie'90/Li Verdes e li Socialdemocratic Partise de Germania. Pro diferenties in li politica de economie e pos un serie de perdit electiones provincial li Líber Democratic Partise de Germania adandonat ti coalition in li novembre 2024. 
In li februar 2025 li Líber Democratic Partise de Germania recivet solmen 4,3 percentes in li electiones parlamentari de Germania e pro to li partise ne esset representat in li parlament de Germania. Pos li perdit electiones li presidente del partise Christian Lindner demisset e ye li 16-im de februar 2025 Christian Dürr devenit li nov presidente del Líber Democratic Partise de Germania.

Politica
In economic questiones li partise es liberal e suporta li líber mercate-economie, ma in questiones del societá li Líber Democratic Partise es plu progressiv e levul.

Organisation
Li organisation del yunesse del partise es li Yun Liberales de Germania. Li oficial organ des partise es li jurnal Fdplus.

Presidentes del partise
 1948-1949 Theodor Heuss
 1949-1954 Franz Blücher
 1954-1957 Thomas Dehler
 1957-1960 Reinhold Maier
 1960–1968 Erich Mende
 1968-1974 Walter Scheel
 1974-1985 Hans-Dietrich Genscher
 1985-1988 Martin Bangemann
 1988-1993 Otto Graf Lambsdorff
 1993-1995 Klaus Kinkel
 1995-2001 Wolfgang Gerhardt
 2001-2011 Guido Westerwelle
 2011-2013 Philipp Rösler 
 2013-2025 Christian Lindner
 2025-nu Christian Dürr

Ligamentes extern
 Li oficial internet-págine del Líber Democratic Partise de Germania

Categorie:Political partises de Germania
Categorie:Líber Democratic Partise de Germania